ቻይና ናበይ እያ መንኮርኮር ልኢኻ?
ቻይና ናብ ጠፈር መንኮርኮር ልኢኻ
ቻይና፡ ሰለስተ ጠፈርተኛታት ዝሓዘት መንኮርኮር ትማሊ ሓሙስ ናብ ህዋ ከም ዝወንጨፈት ካብቲ ከባቢ ዝተፈነወ ዜና ሓቢሩ። እዛ ብ ‘ሺንዙ 12’ እትፍለጥ መኮርኮር ጠፈር፡ ቻይና ነቲ ኣብ 2022 ክትዛዝሞ ትሓስብ ዘላ ጠፈራዊ መደበር ክዉን ንምግባር ከምዝወንጨፈታ እዩ ተፈሊጡ ዘሎ።
እዚ ተልእኾ ድሕሪ ሓሙሽተ ዓመታት ዝተኻየደን ናይ ፈለማ ሰብ ዘማልአን ተልእኾ ከም ዝኾነ ክግለጽ እንከሎ፡ እቶም ጠፈርተኛታት ኣብቲ መደበር ንሰለስተ ኣዋርሕ ከም ዝጸንሑ ማዕከናት ዜና ቻይና ኣቃሊሐን።
ኣብ ዝሓለፈ ወርሒ ሚያዝያ፡ ጠፈርተኛታትዝቕመጡሉ ክፋል ናይ’ቲ መደበር ኣብ ህዋ ዝደኰነት ቻይና፡ ኣብ ህንጸቱ ተመዝግቦ ዘላ ገስጋስ፡ ኣጥርያቶ ንዘላ ብቕዓትን ዓቕምን ዘንጸባርቕ ምዃኑ እዮም ክኢላታት ዝሕብሩ።
እቲ መስርሕ ህንጸቱ ምስ ተዛዘመ ኣስታት 66 ቶን ክብደት ዝህልዎ መደበር ጠፈር ቻይና፡ ን10 ዓመታት ከምዘገልግልን ኣብ ምዕባለ ጠፈራዊ ምርምራት ዓቢ ተራ ከምዝህልዎን ይግለጽ። ቻይና፡ ድሕሪ 2003 ብጠቕላላ 11 ጠፈርተኛታት ዝሓዘላ ሽድሽተ መንኮርኮራት ብዓወት ከምዝወንጨፈትን፡ ኣብ 2008 ድማ ናይ ፈለማ መንኮርኮር ኣብ ወርሒ ክተዕልብ ከምዝበቕዐትን ጸብጻባት ይጠቕሱ።
ናብ ጠፈር